Jääkiekon SM-liigakausi 2023–2024

Jääkiekon SM-liigakausi 2023–2024 oli jääkiekon SM-liigan 49. kausi. Runkosarja alkoi 12. syyskuuta, ja viimeinen loppuottelu pelattiin 28. huhtikuuta. Tappara lähti kauteen toista kertaa peräkkäin hallitsevana mestarina ja voitti kolmannen mestaruutensa putkeen. Pelicans sijoittui hopealle ja Kärpät pronssille. Tappara voitti myös runkosarjan ja Ilveksen Oula Palve runkosarjan pistepörssin.

 Kauden rakenne 
Runkosarja alkoi tiistaina 12. syyskuuta Rauman Lukon ja Hämeenlinnan Pallokerhon välisellä ottelulla Raumalla. Ottelu oli päivän ainoa. Runkosarjassa pelattiin aikaisempien kausien tapaan 450 ottelua, 60 jokaista joukkuetta kohden. Täysiä seitsemän ottelun kierroksia pelattiin 25, joista 16 lauantaisin. Vähän yli puolet runkosarjasta, 262 ottelua, pelattiin perjantaisin ja lauantaisin. Suurin osa arkipeleistä pelattiin keskiviikkoisin (98). Pelipäiviä oli runkosarjassa yhteensä 106, eli kahdeksan vähemmän kuin edellisellä kaudella.

Sarja oli tuttuun tapaan marraskuussa tauolla puolentoista viikon ajan maajoukkueen pelatessa EHT-turnauksessa. Joulutauko kesti joukkueesta riippuen 5–7 vuorokautta, poikkeuksena KalPa, joka osallistui 26.–31. joulukuuta Sveitsissä järjestettyyn Spengler Cupiin. Muilla joukkueilla joulutauko päättyi tapaninpäivänä 26. joulukuuta. Runkosarja päättyi tiistaina 12. maaliskuuta. Pudotuspelit alkoivat perjantaina 15. maaliskuuta.

28. huhtikuuta Tappara juhli kolmatta perättäistä ja koko historiansa 20. Suomen-mestaruutta, kaatamalla pudotuspelien loppuotteluissa Pelicansin otteluvoitoin 4–1. Aiemmin kolmen perättäisen mestaruuden voitossa oli onnistuttu kahdeksan kertaa, joista edellisen kerran saavutuksessa onnistui TPS vuosina 1999–2001.

 Lähtökohdat kauteen 
Ennen kauden alkua Jatkoaika.com keräsi yhteen eri median ennakkosuosikit kauteen. Toimittajien ennakoissa suurimmat mestarisuosikit olivat Ilves ja HIFK. HIFK oli ennakkosuosikki runkosarjan voittajaksi ennen Ilvestä ja Tapparaa. Yhdestätoista toimittajasta viisi ennakoi Ilveksen mestaruutta ja neljä HIFK:n. Tappara ja Pelicans saivat yhdet äänet. Mitalisijoille ennakoitiin edellisten lisäksi Kärppiä ja KalPaa.

Urheilulehti nosti omassa kausiennakossaan kauden mielenkiintoisemmaksi palkkaukseksi Tapparan uuden päävalmentajan, ruotsalaisen Rikard Grönborgin. Artikkelissaan Urheilulehti kuvasi Grönborgia eurooppalaisen jääkiekkoilun mittakaavassa poikkeukselliseksi valmentajaksi. Kausiennakossaan Urheilulehti nosti useita seurattavia teemoja. SM-liigaan palasi tunnettuja ennen sarjassa pelanneita pelaajia, kuten Ryan Lasch, Juho Olkinuora, Leo Komarov ja Petteri Lindbohm. Lehden mukaan suosikkeita mestariksi on poikkeuksellisen paljon. Kärkinelikoon Urheilulehti nosti Tampereen seurat Ilveksen ja Tapparan sekä HIFK:n ja Pelicansin. Kaudeksi 2023–2024 kuusi joukkuetta oli vaihtanut päävalmentajaa ja kolmella seuralla oli päävalmentaja ensikertalainen.

Ennen kauden alkua joukkueet ilmoittivat pelaajabudjettinsa. MTV:n mukaan lukujen vertailukelpoisuutta ei voida arvioida, sillä joukkueet voivat ilmoittaa budjetin omien periaatteidensa mukaan. Ilmoitetuista budjeteista suurimmat olivat Tapparalla ja Kärpillä, 3,25 miljoonaa euroa. Yli kolmen miljoonan budjetin oli ilmoittanut myös HIFK ja Ilves. Pienimmän budjetin, 1,84 miljoonaa, oli ilmoittanut Vaasan Sport. Suurimmat kulubudjetit olivat Tapparalla (14,70 miljoonaa) ja Ilveksellä (14 miljoonaa). Ainoastaan TPS budjetoi tekevänsä tappiota kaudella.

 Televisiointi 
Kaudeksi 2023–2024 Telia oli siirtänyt SM-liigan televisiointioikeudet omistamalleen MTV:lle. Telia oli hankkinut lähetysoikeudet kaudesta 2018–2019 alkaen, ja uuden sopimuksen myötä oikeudet ovat MTV:llä kauden 2026–2027 loppuun asti. MTV maksaa televisiointioikeuksista yli 90 miljoonaa euroa neljän kauden aikana, ja yhtiö on myöntänyt toiminnan olevan tappiollista. Lähetykset tuottaa MTV ja kauden aikana SM-liigaa pystyy seuraamaan suoratoistopalveluna C Moren, Discoveryn, DNA:n, Elisan, MTV:n ja Telian kautta.

 Osallistuvat joukkueet 

 Joukkue  Kotikaupunki  Areena  Kapasiteetti  Päävalmentaja  Kapteeni HIFK  Helsinki  Helsingin jäähalli 8 200   Ville Peltonen    Ilari Melart   1.2.2024    Jori Lehterä  HPK  Hämeenlinna  Pohjantähti Areena 5 360   Maso Lehtonen   Juuso Hietanen Ilves  Tampere  Nokia Arena 12 700   Antti Pennanen   Niklas Friman Jukurit  Mikkeli  Ikioma Areena 4 200   Olli Jokinen   Pekka Jormakka JYP  Jyväskylä  LähiTapiola Areena 4 437   Mikko Heiskanen     Robert Rooba   5.1.2024    Teemu Eronen KalPa  Kuopio  Olvi Areena 5 300   Petri Karjalainen   Tuomas Kiiskinen KooKoo  Kouvola  Lumon Areena 4 750   Olli Salo   Otto Paajanen Kärpät  Oulu  Oulun Energia Areena 6 300   Ville Mäntymaa   Atte Ohtamaa Lukko  Rauma  Kivikylän Areena  4 500  Tomi Lämsä   Julius Mattila Pelicans  Lahti  Isku Areena  4 403   Tommi Niemelä   Miika Roine SaiPa  Lappeenranta  Kisapuiston jäähalli  4 820  Ville Hämäläinen   Miska Siikonen Sport  Vaasa  Vaasan Sähkö Areena  5 185   Risto Dufva   Sebastian Stålberg Tappara  Tampere  Nokia Arena 12 700   Rikard Grönborg   Otto Rauhala TPS  Turku  Gatorade Center 10 500  Tommi Miettinen   Juhani Jasu Ässät  Pori  Enersense Areena 6 150   Jere Härkälä   Jesse Joensuu

 Valmentajavaihdokset 

JoukkueLähtevä valmentajaSyyPäiväysSijoitus sarjataulukossaTuleva valmentajaKärpät Potkut18. joulukuuta 20235. JYP Potkut20. joulukuuta 202310. 

 Sarjataulukko 

 Pudotuspelit 

Runkosarjan kuusi parasta joukkuetta etenivät suoraan puolivälieriin ja sijoille 7–10 sijoittuneet joukkueet pelasivat 1. kierroksella, jossa voittajat ratkaistiin paras kolmesta -menetelmällä. Puolivälierät alkoivat 20. maaliskuuta.

 Kaavio 

 Pronssiottelu 

 Loppuottelut 

 Runkosarjan tilastot 

 Palkinnot 
 JoukkuepalkinnotPalkinto  Peruste  Joukkue Kanada-malja  SM-liigan mestari  Tappara Harry Lindbladin muistopalkinto  runkosarjan voittaja  Tappara Aaro Kivilinnan muistopalkinto  paras seura  HIFK Hopealuistin  paras erikoistilannejoukkue  Jukurit Pelaajapalkinnot Palkinto  Peruste  Saaja  Joukkue  Lasse Oksanen -palkinto  runkosarjan paras pelaaja   Jerry Turkulainen  JYP Jari Kurri -palkinto  pudotuspelien arvokkain pelaaja   Christian Heljanko  Tappara Kultainen kypärä  pelaajien valitsema paras pelaaja   Jerry Turkulainen  JYPVeli-Pekka Ketola -palkinto runkosarjan pistepörssin voitto   Oula Palve  IlvesAarne Honkavaara -palkinto runkosarjan paras maalintekijä   Teemu Turunen  KärpätUrpo Ylönen -palkinto paras maalivahti   Christian Heljanko  TapparaPekka Rautakallio -palkinto paras puolustaja   Charles-Edouard D’Astous  KooKooJarmo Wasaman muistopalkinto  paras tulokas   Viljami Marjala  TPSRaimo Kilpiö -palkinto herrasmiespelaaja   Veli-Matti Vittasmäki  TapparaMatti Keinonen -palkinto paras tehotilasto   Filip Král  PelicansVeikkauksen Kultainen kypärä  eniten otteluita Kultainen kypärä päässään  Jerry Turkulainen  JYPJuha Rantasila -palkinto runkosarjan paras maalintekijä (puolustaja)   Charles-Edouard D’Astous  KooKoo Muut palkinnot Palkinto  Peruste  Saaja  Joukkue Unto Wiitala -palkinto  paras erotuomari   Joonas Kova    Pentti Isotalo -palkinto  paras linjatuomari   Lauri Nikulainen    Kultainen pilli  pelaajien äänestämä paras erotuomari   Antti Boman    Kalevi Numminen -palkinto  paras valmentaja   Rikard Grönborg  Tappara

 Lopulliset sijoitukset 
SijaJoukkue 16px  Tappara 16px  Pelicans 16px  Kärpät 4.  KalPa 5.  Ilves 6.  Jukurit 7.  HIFK 8.  TPS 9.  Lukko10.  Sport11.  Ässät12.  KooKoo13.  JYP14.  HPK15.  SaiPa

 Lähteet 

Luokka:Jääkiekon SM-liigakaudet
Luokka:Jääkiekkosarjojen kausi 2023–2024